**Zalaapáti Községi Önkormányzat**

**Polgármesterétől**

**Előterjesztés: Zalaapáti Községi Önkormányzat 2019. évi költségvetéséhez, a Képviselő-testület 2019. március 5-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2019. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 413.137.120 Ft.

**Bevételek alakulása:**

Önkormányzatok normatív állami hozzájárulása jogcímen 225.849.091 Ft került meghatározásra a költségvetési törvény 2.számú melléklete alapján.

Működési célú támogatás a társadalombiztosítási alapoktól 6.622.800 Ft összegben került tervezésre, mely a védőnői szolgálat időarányos költségeihez nyújt támogatást. Működési célú támogatások az állami alapoktól soron 4.563.434 Ft, a jelenleg élő szerződések alapján a közfoglalkoztatás támogatásához megtervezett 2019. évi összeg, amely a 2018-ban leutalt 4.652.908 Ft előleggel együtt fedezi a költségeket. Megtervezésre került a kiegyenlítő bérrendezési alap támogatás 9.560.000,- Ft összegben, amely átadásra kerül a Közös Önkormányzati Hivatalnak.

A helyi önkormányzatoktól történő átvétel az Intézményi Étkeztetés, az Óvodák és a Közös Hivatal finanszírozásához átvett pénzeket tartalmazza.

Felhalmozási célú önkormányzati támogatások között került megtervezésre a fogorvosi eszközök beszerzéséhez kapott támogatás 19.000.000 Ft értékben.

Egyéb felhalmozási célú támogatás a Termelőfalu program elszámolása után az önkormányzat részére még járó támogatási összeg 3.884.000 Ft értékben.

 Helyi adó bevételeinket is a 2018.évi teljesítési szinthez közelítve alakítottuk, mely szerint a magánszemélyek kommunális adója 10.300.000 Ft, az iparűzési adó 15.000.000 Ft, idegenforgalmi adó 300.000 Ft, a talajterhelési díj és pótlék bevételünk együttesen 650.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 4.000.000 Ft.

Igazgatási szolgáltatási díjjal, szabálysértési bírsággal, készletértékesítéssel a beterjesztett tervezetben nem számoltunk. Szolgáltatásai díjaknál a temetői létesítményhez kapcsolódó bevételek, sírhely, hűtési díj, az iskola és közösségi busz üzemeltetési díjához való hozzájárulás, lakás, garázs és egyéb helyiségek bérbeadásából származó bevételek szerepelnek 7.500.000 Ft-os nagyságrendben.

Közvetített szolgáltatások 600.000 Ft-os összege a víz- és szennyvízdíjak továbbszámlázott összege a lakásbérlők felé.

Az önkormányzati vagyon működtetésével kapcsolatos bevételek közt szerepel a lakosság által befizetett szennyvíz rákötési díj.

Az értékesítések és nyújtott szolgáltatások keretében felszámított ÁFA bevételéből 250.000 Ft-os bevétellel számolunk.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Előző évi pénzmaradvány 67.506.924 Ft, mely előző évi megelőlegezés, a már leutalt és még el nem költött támogatások valamint kifizetetlen számlák miatt nagyrészt kötelezettséggel terhelt.

**Kiadások alakulása:**

Működési kiadásokra 308.429.642 Ft került megtervezésre:

ezen belül a személyi juttatásokra 36.344.814 Ft, a munkaadót terhelő járulékokra 6.456.153 Ft, a dologi kiadásokra 53.574.460 Ft, szociális célú támogatásokra 11.778.156 Ft, támogatásértékű működési kiadásokra (finanszírozási kiadásokra) 206.286.059 Ft, működési célú átadásokra 3.475.000 Ft.

Működési tartalék előirányzata a 2019.évi költségvetési tervezetben 18.644.073 Ft.

A működési kiadás között került megtervezésre:

- a Közös Hivatal, az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

- a közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a védőnői szolgálat tervezett költségei, a háziorvosi és fogorvosi alapellátás és ügyelet szolgáltatási díja.

- a köztisztasági tevékenységnél megtervezett lomtalanítási díj. Közutak, hidak, alagutak üzemeltetése, fenntartása. Ár- és belvízvédelemmel összefüggő tevékenységek.

- szociális célú támogatások előirányzata, a művelődési intézmény tervezett kiadásai, sport feladatok támogatására biztosított előirányzat.

- kábeltévé szolgáltatás kiadásainak fedezetére, személyszállítási szolgáltatás kiadásaihoz, mely az iskolabusz üzemeltetési költségeit tartalmazza.

A felújítási és beruházási kiadásokra 75.578.405 Ft került tervezésre, melyet részletesen a 3. számú mellékletben mutatunk be.

Kérem a Képviselő-testületet, hogy a 2019. évi költségvetés tervezéséről szóló előterjesztésemet megvitatni szíveskedjenek.

**Zalaapáti, 2019. február 5.**

 **Vincze Tibor**

 **polgármester**